b'\n_START_ARTICLE_\nSamostan Pantanasa\n_START_PARAGRAPH_\nSamostan Pantanasa (gr\xc5\xa1ko \xce\x9c\xce\xbf\xce\xbd\xce\xae \xce\xa0\xce\xb1\xce\xbd\xcf\x84\xce\xb1\xce\xbd\xce\xac\xcf\x83\xcf\x83\xce\xb7\xcf\x82) je samostan Bo\xc5\xbeje matere Pantanasa, posve\xc4\x8den bizantinskemu mestu Mistra na Peloponezu (Gr\xc4\x8dija).\n_START_SECTION_\nZgodovina\n_START_PARAGRAPH_\nSamostan je ustanovil Johanes Frangopulos, vi\xc5\xa1ji uradnik Morejske despotije v 15. stoletju. Glede na napis je bila cerkev posve\xc4\x8dena septembra 1428._NEWLINE_Sredi 19. stoletja se je preoblikoval iz meni\xc5\xa1kega v nunski samostan gr\xc5\xa1ke pravoslavne cerkve. Je edini \xc5\xa1e naseljeni samostan v Mistri. Nune so se pre\xc5\xbeivljale same, same pridelujejo kmetijske izdelke.\n_START_SECTION_\nArhitektura\n_START_PARAGRAPH_\nSamostan sestavljajo glavna cerkev, samostanske celice, refektorij, kuhinja, kopalnice, shrambe, cisterna, bolni\xc5\xa1nica, sobe za goste in mnogi drugi gospodarski prostori._NEWLINE_Glavna cerkev je sredi\xc5\xa1\xc4\x8de samostana in je bila zgrajena pod vplivom zahodnih evropskih arhitekturnih slogov, zlasti gotike. Preostale stavbe so bile razporejene okoli cerkve in so zavarovane s kamnitim zidom.\n_START_SECTION_\nStenske poslikave\n_START_PARAGRAPH_\nSamostanska cerkev ima dobro ohranjene freske s svetopisemskimi prizori in svetniki, ki so jih naredili bizantinski slikarji predvsem sredi 15. stoletja.'